Le Noirmont

Le Noirmont (prononcu: lönoarmont, malnova neplu uzata germana nomo: Schwarzenberg) estas komunumo en la distrikto Franches-Montagnes en Kantono Ĵuraso, Svislando. Ĝi havis 1655 loĝantojn je la 31-a de decembro 2009.

 Geografio 
Le Noirmont situas sur alteco de 971 m s.m. la altebenaĵo de la Liberaj Montoj kvar kilometrojn okcidente de la distriktĉefloko Saignelégier. Norde la komunumo limas al Francio, kiun limon formas rivero Doubs en la grundo de kanjonsimila deklivo. En sudo la komunuma teritorio etendiĝas ĝis al la kavaĵo de La Chaux-d'Abel. Al la komunumo apartenas krom la ĉefvilaĝo mem la vilaĝetoj Le Peu-Péquignot, Le Creux-des-Biches, Les Barrières kaj Les Côtes. La plej alta punkto de la komunumo situas sur la altaĵo Point de Vue sur alteco de 1170 m s.m. en la sudo de la komunumo.

La teritorio de la komunumo etendiĝas sur areo de 16,90 km², de kiuj 38% estas kovritaj de arbaro, 58% servas por agrikulturo, kaj 4% por setlado.

 Najbaraj komunumoj 
La komunumo Le Noirmont limas en nordokocidento al Charmauvillers (Francio), en nordo al Saignelégier, en nordoriento kaj ankaŭ en sudoriento al Muriaux, en oriento al Les Breuleux, en sudo al Saint-Imier (BE), en sudoriento al Les Bois, kaj en okcidento al Charquemont (Francio).

 Trafiko 
Tra la komunuma teritorio pasas la kantona ĉefvojo n-ro 18 de Delemonto al La Chaux-de-Fonds. Paralele al la kantona ĉefvojo kondukas la mallarĝŝpura trajnlinio de la Ĵurasaj Fervojoj, kiu disponas pri stacidomo en la ĉefvilaĝo kaj en . Alia linio de la sama fervojkompanio kondukas de  al .

 Historio 
La unua dokumenta mencio de Le Noirmont datiĝas el la jaro 1397 kiel Noirmont. La nomo devenas de la nomo de la regiono, kiu jam en tiu tempo nomiĝis La Noire Montagne (france por La Nigra Montaro).Fonto: Teksto pri la historio de Le Noirmont en la retejo de la komunumo 

Dum mezepoko Le Noirmont apartenis al la Senjorejo Liberaj Montoj, kiu troviĝis sub la regado de la Princepiskopejo Bazelo. Post la Franca Revolucio de 1792 Le Noirmont apartenis dum unu jaro al la Raŭraka Respubliko kaj tiam de 1793 ĝis 1800 al la franca departemento Mont-Terrible, kiu tiam estis integrita al la departemento Haut-Rhin. En la jaro 1815 la Viena Kongreso atribuis la komunumon Le Noirmont al la distrikto Franches-Montagnes de la svisa Kantono Berno. Ekde la 1-a de januaro 1979 Le Noirmont apartenas al la nove fondita Kantono Ĵuraso.

 Notoj kaj referencoj 


 Vidu ankaŭ 
 Le Noirmont (stacidomo)
 Le Creux-des-Biches (stacidomo)

 Eksteraj ligiloj 

 Oficiala retejo de la komunumo Le Noirmont
 Le Noirmont en la Historia Leksikono de Svislando